Adventhoop Klerksdorp - 18 Sept 10
Jaco & Deo
Johnny & Alma
Joppie le Roux
Andries Jnr Matthysen
14 Sept - Jeanine van Zyl
20 Sept - Hubert de Haas
21 Sept - Marie Rex
22 Sept - Duif Erasmus
22 Sept - Jacques Thorpe
23 Sept - Jaydine van Zyl
23 Sept - Shawn Ashcroft
25 Sept - Tersia van Zyl
'n Jong dame het eendag op die strand gelê en sonbaai toe daar 'n klein seuntjie in sy swembroek met 'n handdoek oor sy skouer na haar toe kom en vra: "Tannie, glo Tannie in God?"
Sy was verbaas oor die vraag en antwoord: "Ja, maar waarom wil jy weet?"
Dadelik vra hy vir haar: "Tannie, gaan Tannie elke Sabbat kerk toe?"
Weer het sy ja geantwoord. Toe vra hy: "Lees Tannie elke dag Bybel en bid Tannie elke dag?"
Sy het weer ja geantwoord, maar teen daardie tyd was
sy al baie nuuskierig om te hoor waarom die klein seutjie vir haar al die vrae vra.
Ten einde laaste gee hy 'n groot sug van verligting en vra: "Tannie, sal Tannie asseblief vir my my roomysgeld hou, terwyl ek gaan swem?"
1. Tannie Marie Rex se operasie het goed afgeloop. Sy sal as alles goed gaan vandag ontslaan word. Ons bid dat sy spoedig sal herstel, en dat sy en Leraar Ernie ekstra genade sal ontvang.
2. Klein Devan Taute is toe Dinsdagoggend om 7 uur gebore. Hy is 'n gesonde seuntjie van 3.0 kg, en dit gaan goed met hom en sy mamma. Klein Markus, sy boetie, het egter baie slegte oog-infeksie, en ons bid dat hy gou gesond sal word om met sy nuwe boetie te speel.
3.Die Rookstaak Kliniek het gisteraand opgehou, en dit was baie suksesvol. Ons moet egter aanhou bid vir die mense wat opgehou het met rook, dat God hulle sal versterk in hulle besluit.
1. Sabbatsluiting en biduur in Stilfontein is vandag om 17h30 by, Johannes en Lena se huis, Keurboomlaan 68, Stilfontein
2. Die Benoemingskomitee sal vergader op Maandagaand 20 September om 7 uur.
3. Streekskamp 8 – 10 Oktober by Leeuwpoort. Die gassprekers is Lr. Eben de Jager en Dr Johan en Lenie Joubert. Almal is baie welkom! Besprekings vir die naweek kan gedoen word by Piet van Wyk, 018 297 7663 of 083 288 4457
Job 8:14 Hy vertrou op 'n dun draadjie, hy maak op 'n spinnerak staat.
Mens kan nie anders as om stil te staan voor die wonder van 'n spinnerak nie.
Die lang sydrade sprei uit vanaf die oog van die web en die kort dwarsdrade word eweredig gespin om die volmaakte patroon daar te stel.
Vanaf die middelpunt loop die vallyn na die wegkruipplek van die spinnekop iewers in 'n klipskeur of onder 'n blaar.
Die geringste aanraking stuur 'n trilling al met die vallyn langs tot by die spinnekop wat uitstorm om te kyk na die prooi wat in sy web vassit.
Die web is so gemaak dat dit die kleinste hoeveelheid sy in beslag neem. Dit is so fyn dat dit skaars opgemerk kan word en tog sterk genoeg om die worsteling van die insek wat gevang is te weerstaan.
Dit is na genoeg aan mekaar om die kleinste vliegie te vang en tog oop genoeg om die wind deur te laat en selfs saam met die wind te swaai.
So word spanning vermy wat enigiets meer solied sou breek.
Daar is 'n christenverhaaltjie oor 'n spinnekopstorie.
'n Gelowige man het vir sy godsdiens gevlug, en is lank vervolg. Hy moes vir sy lewe na 'n grot op 'n eensame rotsagtige plek vlug.
Terwyl hy daar lê sien hy dat 'n spinnekop besig is om die bek van die grot geheel en al toe te spin. Nie lank daarna nie hoor voortvlugtende man, mensestemme. Hy was verskrik, want hy het nie geweet dat hulle so naby hom verby gaan kom nie. Hulle het voor die bek van die grot tot stilstand gekom. Toe sien hulle dat die grot se ingang met 'n spinnerak bedek is. Toe sê een soldaat: "Niemand sou hier ingegaan het nie, anders was die spinnerak gebreek" en toe gaan soek hulle elders. Die vlugteling het dus ontvlug van die soldate, en hulle het hom nooit gekry nie.
"Waar God is, is 'n spinnerak so sterk soos 'n muur, waar God nie is nie, is 'n muur maar net so swak soos 'n spinnerak"
In die teks word verduidelik hoe vertroue werk: Die goddelose se vertroue is gelyk gestel aan 'n spinnerak - hy het niks sterks gehad waarop hy kon steun nie.
Maar die wat God liefhet, kan selfs in die bron van 'n spinnerak, die beskerming van God vind.
Niks is vir Hom te nederig of eenvoudig om te gebruik vir Sy doel nie. Selfs nie eers 'n spinnerkop is te nietig nie.